**Az FTDK-dolgozatok követelményei**

A hallgató az FTDK-ra benevezett munkában bemutatja, mennyire sikerült elsajátítania az adott probléma elméleti és gyakorlati alapjait, mennyire képes a szakirodalommal dolgozni, valamint mennyire képes önálló elméleti és gyakorlati ismeretekre szert tenni és azokat felhasználni a konkrét probléma megoldására.

Az FTDK dolgozat terjedelme – az OTDK követelményei miatt – szekciónként változó. A dolgozat külső és belső borítójának formai követelményeit ezen dokumentum alján találja.

Az FTDK dolgozatot Microsoft Word szövegszerkesztővel ajánlott elkészíteni. A stílus beállítása normális, a betűtípus Times New Roman CE, a betűméret 12. A szövegben 1,5-ös sorköz alkalmazandó, sorkizárt igazítással. A margó beállítása 2,5 cm. A fájl mérete nem lehet nagyobb, mint 10 MB. A rezümé 500-2500 karakter (szóközökkel) terjedelmű legyen, ajánlott maximálisan 500 karakterben bemutatni a saját eredményeket is.

Amennyiben a munkát nem a Selye János Egyetem, a Nyitrai Konstantin Filozófus Egyetem Közép-európai Tanulmányok Kara vagy a Comenius Egyetem Magyar Nyelv és Irodalom Tanszékének hallgatója nyújtja be, szükséges egy oktató ajánlása. Ha a dolgozat nem magyar nyelven íródott, lehetőség van annak lefordíttatására a szakfordítói pályázat keretein belül, melyet a Diákhálózat ír ki. Ez mindenképp ajánlott, mivel továbbjutás esetén az OTDK-n csak angol vagy magyar nyelvű dolgozat elfogadott.

Az FTDK-dolgozatok prezentálására a versenynapon rendszerint 15 perc áll rendelkezésre, melyet öt perc vita követ.

*Annak ellenére, hogy a nevezés és a dolgozat feltöltése online történik, a tagozati ülésekre a dolgozat egy kinyomtatott példányát el kell vinni!*

**Követelmények szekciókra lebontva**

Az alábbiakban azoknak a szekcióknak a követelményeit gyűjtöttük össze, amelyek már évek óta rendszeresen megjelennek a Felvidéki Tudományos Diákköri Konferencián. Fontos, hogy csak azok az utasítások jelennek meg, melyek az általánostól (fentebb említettektől) eltérnek! Minden más szekcióhoz útmutatóként szolgálhat az alábbi weboldal: <http://otdk.hu/hu/palyamunkak-kovetelmenyei>

Az egyes szekciók követelményei az OTDK követelményeivel összhangban állnak, azonban, ha a szerző továbbjut az OTDK-ra, javasolt annak weboldaláról tájékozódni, ugyanis szekciónként további követelmények is vannak.

Felhívnánk továbbra a figyelmet, hogy az FTDK-ra rövidebb terjedelmű munkák is benyújthatók (min. oldalszám: 20), azonban ezek az OTDK-ra nem nevezhetők be (csupán utólagos kiegészítéssel).

1. **Biológiai Szekció**

* min. oldalszám: -
* max. oldalszám: 40 (függelékkel együtt)
* javasolt felépítés: fedőlap, tartalomjegyzék, bevezető, célkitűzés, anyag és módszer, eredmények és értékelésük, összefoglalás, köszönetnyilvánítás, irodalom, függelék

**2. Humántudományi Szekció**

* min. terjedelem: 40 000 karakter
* max. terjedelem: 90 000 karakter + kiegészítő dokumentum

**3. Informatika Tudományi Szekció**

* rezümé: 700-2500 karakter

**4. Kémia és Vegyipari Szekció**

* tartalmi felépítés: munka célja, jelentősége, hazai és külföldi szakirodalom, kísérleti és/vagy elméleti módszerek, elvégzett kísérletek/számítások pontos menete, eredmények bemutatása
* fájl mérete 10 MB (kiegészítő dokumentum + 10 MB)

**5. Közgazdaságtudományi Szekció**

* min. oldalszám: -
* max. oldalszám: 80 (Bevezetéstől az Összefoglalás utolsó oldaláig)
* tartalmi felépítés: külső borító, belső borító, tartalomjegyzék, táblázatok jegyzéke (ha releváns), ábrajegyzék (ha releváns), bevezetés, fejezetek (szakirodalom, kutatási módszertan, eredmények, értékelés stb.), összefoglalás, felhasznált irodalom és források jegyzéke, mellékletek
* az oldalszámozás a Bevezetéssel kezdődik – 1. oldalszám

**6. Műszaki Tudományi Szekció**

* min. oldalszám: 20
* max. oldalszám: 60

**7. Pedagógiai és Pszichológiai Szekció**

* min. oldalszám: 20
* max. oldalszám: 40 + melléklet
* nyelv: magyar/angol nyelv (szerzők 50%-a magyar 🡪 rezümé és előadás magyarul)
* önálló és új kutatási eredmények bemutatása kötelező
* fájl mérete: 10 MB (kiegészítő dokumentum + 10 MB)

**8. Társadalomtudományi Szekció**

* min. oldalszám: 20
* max. oldalszám: 60
* rezümé hossza: 1500-2500 karakter

**Dolgozat címe**

**FTDK-dolgozat**

**jelige**

**Évszám**